ELEMENTI I KRITERIJI VREDNOVANJA

**Nastavnica:** Helena Timko

**Nastavni predmet:** Psihologija

**Oblici nastave:** frontalni, individualni (seminarski rad, domaća zadaća, mentalna mapa, esej), grupni rad (vježbe, demonstracije, prezentacije), timski rad (istraživački projekti)

**Oblici praćenja učenika i provjera usvojenosti gradiva:**

* usmene provjere znanja – jedan do dva puta tijekom školske godine
* pisane provjere znanja – dva do tri puta tijekom školske godine
* drugi oblici rada (seminarski rad, prezentacija, istraživački rad) – dva do četiri puta tijekom školske godine
* drugi oblici rada (domaće i školske zadaće, eseji i kritički osvrti) – više puta tijekom školske godine
* aktivnost i zalaganje – više puta tijekom školske godine

**Elementi vrednovanja učenika:**

* **Usvojenost znanja i vještina** (stupanj samostalnosti i cjelovitosti iznošenja činjenica, odvajanja bitnog od nebitnog, povezivanja znanja uz adekvatno korištenje stručnih pojmova)
* **Izvedba na praktičnim zadatcima** (stupanj razumijevanja pravila i zakonitosti, primjene znanja na primjerima, uspostavljanja uzročno-posljedičnih veza, razvoj istraživačkih vještina)

**Kriterij za vrednovanje Usvojenosti znanja i vještina**

**Usmena provjera:**

* Ispitivanje se provodi po obradi barem tri nastavne jedinice iz jedne nastavne cjeline
* Učenik se može i sam javiti za odgovaranje
* Učeniku se postavlja pet do deset pitanja, a ocjenjuje se usvojenost činjenica i razumijevanje psihologijskih koncepata

**Pisana provjera:**

* Tijekom školske godine pišu se dvije do tri cjelosatne pisane provjere znanja ili veći broj (ovisno o mogućnostima) kraćih pisanih provjera znanja nakon svake obrađene nastavne cjeline
* Pisane provjere znanja sastojat će se od raznovrsnih tipova zadataka: zadaci alternativnog izbora, višestrukog izbora, povezivanja i sređivanja, kratkih i produženih odgovora
* **Okvirni kriterij ocjenjivanja:** Nedovoljan (1) 0 - 50 %, Dovoljan (2) 51 – 64 %, Dobar (3) 65 – 79 %, Vrlo dobar (4) 80 – 89 %, Odličan (5) 90 – 100 %

**Usvojenost znanja i vještina**

|  |  |
| --- | --- |
| Odličan (5) | Samostalno definira, opisuje i objašnjava sadržaje predviđene nastavnim planom predmeta; logički povezuje i uočava uzročno-posljedične veze među psihičkim procesima; u usmenom i pisanom izlaganju sistematičan i točan |
| Vrlo dobar (4) | Uz neznatnu pomoć definira, opisuje i objašnjava sadržaje; uočava bitne karakteristike psihičkih procesa; u usmenom i pisanom izlaganju sistematičan i točan, ali sporiji |
| Dobar (3) | Reproducira najbitnije činjenice iz sadržaja; nesistematično izlaže sadržaje; u pisanom i usmenom izlaganju nesamostalan, ima poteškoća u izlaganju |
| Dovoljan (2) | Mehanički reproducira sadržaje uz pomoć i poticaj; ima poteškoća u uočavanju bitnog, zaključivanju i analiziranju; u usmenom i pisanom izlaganju vrlo spor i nesamostalan |

**Kriterij za vrednovanje Izvedba na praktičnim zadatcima**

* Prati se učenikov odnos prema radu, praktična primjena naučenih sadržaja, kritičko mišljenje, upotreba komunikacijskih vještina, redovitost i kvaliteta školskih i domaćih radova, samostalan rad i aktivnost na satu
* Učenici će tijekom godine imati više domaćih zadaća, seminarskih radova, prezentacija, istraživačkih radova (samostalno ili u grupi), te eseja ili kritičkih osvrta, kojima se jasno može vrednovati usvojenost odgojno-obrazovnih ishoda

|  |  |
| --- | --- |
| Odličan (5) | Trajno i kontinuirano sudjeluje u radu, ulaže trud u izradu zadaća, te se drži svih propisanih smjernica; samostalno iznosi svoja razmišljanja i stavove te ih obrazlaže; opisuje sadržaje koristeći vlastite primjere |
| Vrlo dobar (4) | U radu aktivno sudjeluje, ulaže trud u izradu zadaća, većinom se drži propisanih smjernica; svoja razmišljanja i stavove iznosi ali ne uvijek; primjenjuje sadržaje na svakodnevni život, ali ih teže opisuje |
| Dobar (3) | U radu sudjeluje samo uz poticanje, ulaže djelomičan trud u izradu zadaća, ponekad se drži propisanih smjernica; nesamostalan u iznošenju stavova i razmišljanja; potrebno ga je poticati u pronalaženju primjera iz svakodnevnoga života |
| Dovoljan (2) | Na satu pasivan, potrebno ga je poticati, ulaže minimalan trud u izradu zadaća; nesamostalan u iznošenju svojih stavova i razmišljanja; teže uočava veze između sadržaja i svakodnevnoga života, rijetko koristi vlastite primjere, navodi samo teorijske primjere |

**Zaključna ocjena**

Zaključna je ocjena iz nastavnog predmeta izraz postignute razine učenikovih kompetencija u nastavnom predmetu/području, rezultat ukupnog procesa vrednovanja tijekom nastavne godine, a izvodi se temeljem elemenata vrednovanja i bilježaka o radu učenika. Zaključna ocjena iz nastavnog predmeta na kraju nastavne godine ne mora proizlaziti iz aritmetičke sredine upisanih ocjena tj. može biti veća od aritmetičke sredine upisanih ocjena osobito ako je učenik pokazao napredak u drugom polugodištu. Također ocjena elementa Izvedba na praktičnim zadatcima (sudjelovanje na satu, domaće zadaće i samostalni radovi) utjecat će na završnu ocjenu osobito ako je učenik pokazao napredak u drugom polugodištu i/ili to zaslužuje s obzirom na njegov odnos prema radu.